pt es es eo eo eo eo eo eo eo eo eo es eo eo eo eo eo eo eo eo eo eo eo eo eo ca eo nl eo eo eo tr eu eo eo eo eo eo eo eo pt eo eo eo eo eo eo eo eo es eo eo en es es gl hbs_lat en eo eo eo it nn la eo it it eo de it eo eo eo eo eo eo lv de it en es
HeKo - retagentejo de la Esperanta Civito
HeKo estas novaĵagentejo je la servo de la establoj en kaj apud la Pakto por la Esperanta Civito, sub la imprimaturo de la Konsulo aŭ lia delegito. La informoj estas: oficialaj de la Civitaj instancoj, se indikitaj per la litero C; bultenaj de paktintaj establoj, se indikitaj per la litero B; alies neoficialaj, pri kio ajn utila por la evoluo de Esperantio, se indikitaj per la litero A. Kaj pri Eŭropaj institucioj, se indikitaj per la litero E.
Eblas SENDI KOMENTARION aŭ ARTIKOLON tra la redakcia adreso.
Publikigo estas rajto por kiu havas la esperantan civitanecon, laŭdiskrecia por la ceteraj.
Eblas donaci monon por subteni nin pere de PayPal-konto: bonvolu demandi tra la redakcio.
Nia poŝta adreso: Esperanta Civito > HeKo, strato Edinburgo 26, BE-1050 Bruselo (Belgio)
HeKo 650 6-A, 7 jul 17: UEA ne respektus la kontrakton kun TEJO
Michael Boris Mandirola, prezidanto de Tutmonda Esperantista Junulara Organizo, akuzas Universalan Esperanto-Asocion pro malrespekto de la kunlabora kontrakto inter la du establoj, jam jure sendependaj, sed en hibrida situacio el organiza vidpunkto.
"La premisoj inter TEJO kaj UEA estis tre bonaj, ja dum lastaj jaroj ni spertis konkretan kunlaboron en multaj kampoj kaj sukcesan dialogadon kiu portis al la ĝisnuna situacio. Krome, kvankam pluraj kernaj aktivuloj de TEJO havis dekomence egajn zorgojn pri la elekto de Poór Veronika al la rolo de Ĝenerala Direktoro de UEA (ĜD), plejparto de la TEJO-aktivularo tre entuziasmis kaj esperoplenis je la ŝanĝo en la posteno" ...
HeKo 650 5-B, 6 jul 17: Albanice debutis en Milano
La itala traduko de "Albaniva kaj ŝiaj sep nanoj" debutis hodiaŭ en Milano, per la voĉo de la aŭtoro, c-ano Giorgio Silfer, kaj la desegnoj de Alda Vercesi. La spektaklo estis tuj replikita ankaŭ en esperanto, antaŭ la sama publiko, kiu parte konsistis el ne esperantistoj. Organizis Itala Interlingvistika Centro kaj Milana Esperanto-Klubo, kiu gastigis la prezenton.
Ŝajnas ke "Albanice e i suoi sette nani" aparte plaĉis al la gaĝinoj, kiuj krome ŝatis ankaŭ la gastronomian parton de la vespero, ĉe najbara restoracio. "Efektive la kunularo estis pitoreska: eblis renkonti geamikojn el la porinstruista lernejo, lerninton en Ĝenevo, du senatanojn de la Esperanta Civito (el Eritreo respektive Israelo)... al tiu paletro mankis nur la fingra tuŝo de la pentristino, ĵus operaciita ĉe la okuloj" ...
HeKo 650 4-E, 4 jul 17: Duobla tempo por EU-lingvopolitiko dum BET 53
Laŭ ĝenerala peto de la ĉeestantoj, post la unuhora prezento dum la "Somera Universitato" de Baltiaj Esperanto-Tagoj, plia horo estis rezervita al la temo "La brita secesio: kiaj sekvoj por la lingva reĝimo en Eŭropa Unio?", traktata de prof. Giorgio Silfer, Vickonsulo de la Esperanta Civito.
La sukceso de la programero ŝuldiĝas interalie al la fakto ke c-ano Silfer donis fundamentan klarigon pri la deveno kaj funkciado de EU, tiel ke ankaŭ ĝia lingva reĝimo iĝis pli facile analizebla, same kiel la nuntempa konjunkturo ...
HeKo 650 3-C, 3 jul 17: Sukcesa seminario pri homaranismo en Latvio
Estis plejparte dediĉita al la hebrea demando, nome al la rolo de Lazaro Ludoviko Zamenhof en ĉiuj tri eblaj solvoj, ĝis la kvara de li proponita, la hodiaŭa seminario pri homaranismo, organizita de la Norda Legacio de la Esperanta Civito kadre de la 53aj Baltiaj Esperanto-Tagoj en Liepajo (Latvio), kunlabore kun Scienca Instituto Zamenhof.
La aranĝo, kiun partoprenis kvindeko da flue parolantoj, pruvis ke la temo "hilelismo/homaranismo" ne estas traktebla, sen adekvata superrigardo pri judaismo, speciale en sia aŝkenaza kunteksto. Tion donis c-ano Giorgio Silfer, kiu revuis la edukiĝon de Zamenhof en klerisma medio (lia patro akceptis la ideojn de Haskalá), lian aktivecon de la unua, spirita fazo de cionismo, lia engaĝo kaj subita retreto rilate la jidan lingvon, kiu estis esenca en la solvo proponita de Bund.
La analizon pri la kvara solvo, nome hilelismo/homaranismo, ŝuldiĝis al konciza interveno de mag. Francisko Degoul, prezidanto de SIZ. Al tio sekvis la prezento pri diversaj doktrinoj, kiuj aplikis la tamen ne kompletan projekton de Zamenhof: tiu de Edmond Privat, kiu insistis pri pacifismo kuplita al naciliberigaj movadoj bazitaj sur la pasiva rezisto (Gandhi) kaj pri tergloba organizo laŭ mondfederismo, estis detale klarigita de c-ino Perla Martinelli.
Konklude, Giorgio Silfer skizis la evoluon de la zamenhofa penso, tra la leteroj al Kofman (1901), Michau x, Javal, Schneeberger (1905) kaj la intervjuo fare de rabeno Harris (1907).
La demandoj de la publiko helpis enfokusigi pliajn detalojn, precipe en rilato kun la funkcio de esperanto ene de homaranismo.
(HeKo 650  3-C, 3 jul 17) ...
HeKo 650 2-A, 2 jul 17: BET-53 inaugurita en Liepajo, Latvio
En urbo Liepajo naskiĝis kelkaj el la plej eminentaj latvaj esperantistoj. Sufiĉas mencii Erneston Drezen, ĉefan gvidinton de la soveta Esperantio kaj gravan esperantologon; aŭ Eduardon Jaunvalks , aŭtoron de la plej gravaj lernolibro kaj vortaro por latvoj; aŭ muzikistinon Austran Pumpure, forpasintan komence de ĉi tiu jaro. Ne hazarde Liepajo, tria urbo en Lativio laŭ populacio, estas la sola kun propra Esperanto-strato.
Baltiaj Esperanto-Tagoj okazas 1-7 julio 2017 duan fojon en Liepajo, danke al la stabo de Latva Esperanto-Asocio, prezid ...
Deklaro de Pola Studenta Esperanto-Komitato
Se kelkaj literoj ne aperas trafe, vidu en karaktraroj unicode
helpe de JuTs, MODx - ©2006 Esperanta Civito